**Jersikas iela** ir iela Rīgā, Latgales priekšpilsētā Maskavas forštatē. Jersikas iela sākas pie krustojuma ar Daugavpils ielu un beidzas pie krustojuma ar Maskavas ielu. Iela visā tās garumā ir bruģēta un ar vienvirziena satiksmi virzienā uz Daugavpils ielu, kalpojot par šajā posmā pretējā virzienā vedošās Maskavas ielas dublieri. Kopējais ielas garums ir 580 metri.

Vēsture
-------

Iela atklāta 1714. gadā ar nosaukumu **Senais Maskavas ceļš un pasta trakts**, sākotnēji ielā dzīvoja sīkpilsoņu ģimenes, kas apkalpoja Maskavas traktu, piedāvājot sīkus pakalpojumus garām braucošajiem zemniekiem, kā kalēja darbi zirgu apkalšanai un ratu remonti, sīklopu turēšana, kas deva papildu peļņu. Tika izīrētas arī dzīvojamās telpas plostniekiem un kokapstrādes uzņēmumos iesaistītajiem strādniekiem. Iela vēsturiski bijusi krievu vecticībnieku dzīves vieta, kuriem piederēja apmēram 80 % namīpašumu. Pārējie īpašnieki bija ebreji (ap 10 %) un vācieši (ap 10 %). 
1852. gadā tā minēta kā **Vecā Maskavas iela**, 1859. gadā kā **Jaunā Krievu iela** (*Neureussische Strasse*). 1885. gadā to nosauca par **Vitebskas ielu** (*Witebsker Strasse, Витебская улица*), bet 1936. gadā Jersikas vārdā par Jersikas ielu.

Nacistu okupācijas laikā 1941. — 1943. gadā visa Jersikas iela bija iekļauta Rīgas Geto rajonā, tāpēc vietējos iedzīvotājus izmitināja Vecrīgas dzīvokļos, bet uz Geto no visas Rīgas pārvietoja ebrejus, vēlāk arī ebrejus no Vācijas un citām Eiropas valstīm. 1944. gadā pēc ebreju iznīcināšanas Geto rajonā tomēr bija palikuši daži ebreji, arī bijušie ebreju policisti, kuri tehniski apkalpoja šo rajonu. Šeit izvietoja arī krievu bēgļus no Pleskavas rajona.

21. gadsimtā ielai pamatā ir dzīvojamā funkcija. Šeit uzņemtas vairākas filmas, kā "Tēvs nakts", kur Jersikas iela atveidoja Rīgas geto robežu, un "Bille".

Kopš 2014. gada Jersikas ielas namā Nr. 21 notiek kultūras pasākums "Jersikas ielas vinila diena", kas veltīts vinila plašu kultūras entuziastiem un profesionāļiem. 2017. gadā šajā namā šī pasākumā laikā atvērta "*Jersika Records*" ierakstu kompānija, kas izdod plašu ierakstus.

Ielas nosaukumi
---------------

Pašreizējais nosaukums **Jersikas iela** piešķirts 1936. gadā. Tā nosaukta latgaļu Jersikas valsts vārdā, kas saskan ar ielas vēsturisko nozīmi pagātnē — tirdzniecības ceļš Latgales virzienā, kas ved gar seno tirgotāju ceļu pa Daugavu. Pirms tam tai bijuši arī šādi nosaukumi:

* Vecais ceļš;
* Polockas ceļš;
* Lielais krievu ceļš;
* Mazā Jaunkrievu iela (1844. gada Rīgas plānā),
* Jaunkrievu iela (1859. gadā);
* Vitebskas iela (1885. gadā).

Objekti
-------

Dzīvojamā ēka (Jersikas iela 21)
### Kultūras pieminekļi

* Dzīvojamā ēka (Jersikas ielā 21) — vietējas nozīmes arhitektūras piemineklis Nr. 7821 (celta 1912. gadā)
* Dzīvojamā ēka (Jersikas iela 31)Dzīvojamā ēka (Jersikas ielā 31) — vietējas nozīmes arhitektūras piemineklis Nr. 7822 (celta 1914. gadā)

### Sabiedriskie objekti

* Zāļu valsts aģentūra (Jersikas ielā 15)
* Siena tirgus (Mazās Kalna ielas skvērs)

Ielu savienojumi
----------------

Jersikas iela krustojas ar šādām ielām:

* Daugavpils iela (T-veida krustojums);
* Šaurā iela (T-veida krustojums);
* Mazā Kalna iela;
* Sarkanā iela (T-veida krustojums);
* Maskavas iela (T-veida krustojums).

Skatīt arī
----------

* Latgales priekšpilsēta
* Maskavas forštate

Atsauces
--------

1. 1 2  «Rīgas ielu pamatlielumi» (XLS). *Atvērtie dati*. Rīgas dome. 2016. gada 1. janvārī. Skatīts: 2016. gada 14. augustā.
2. 1 2 3 4  «Jersikas iela | Rīgas Austrumu izpilddirekcija». *Rīgas Austrumu izpilddirekcija* (lv-LV). 2017-09-19. Skatīts: 2018-11-12.[novecojusi saite]
3. ↑  «Jersikas ielas vinila diena». *www.satori.lv* (angļu). 2017-10-7. Skatīts: 2018-12-10.

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Jersikas iela (Rīga)*** |

|  |  |  |  |  |  |  |
| --- | --- | --- | --- | --- | --- | --- |
| 

| * s
* d
* l
Rīgas ielas, kuru nosaukumi sākas ar burtu J |
| --- |
|  |
| 
* 0—9
* A
* B
* C
* D
* E
* F
* G
* H
* I
* J
* K
* L
* M
* N
* O
* P
* R
* S
* T
* U
* V
* Z

 |
|  |
| J | 
* Janševska prospekts
* Jāņa
* Jāņa Asara
* Jāņa Baloža
* Jāņa Čakstes gatve
* Jāņa Daliņa
* Jāņa Dikmaņa
* Jāņa Endzelīna
* Jāņa Grestes
* Jāņa Klīdzēja
* Jāņa Krūmiņa
* Jāņa sēta
* Jāņavārtu
* Jāņogu
* Jasmīnu
* Jasmuižas
* Jātnieku
* Jaunā Mežaparka
* Jaunavu
* Jaunciema gatve
* Jaunciema līnijas
	+ 2.
	+ 3.
	+ 4.
	+ 5.
	+ 6.
* Jaunciema šķērslīnijas
	+ 1.
	+ 2.
	+ 3.
	+ 4.
	+ 5.
	+ 6.
	+ 7.
	+ 8.
	+ 9.
	+ 10.
* Jaunelku
* *Jaungulbenes*
* Jaunības
* Jauniela
* Jaunmoku
* Jaunpils
* Jaunrozes
* Jaunsaimnieku
* Jaunsaules
* Jāzepa
* Jēkaba
* Jēkabpils
* Jelgavas
* Jenotu
* Jersikas
* Jeruzalemes
* Jezupa Rancāna
* Jēzusbaznīcas
* Jomas
* Jūdzes
* Juglas
* Juglas krastmala
* Juglasciema bulvāris
* Jukuma Vācieša
* Jumiķu
* Jumurdas
* Jura Alunāna
* Jura Ziemeļa
* Jūrkalnes
* Jūrmalas gatve
* Jūrnieku

 |

 |